pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม พร้อมคณะ ลงพื้นที่เขตบางกะปิ มอบนโยบายและติดตามผลการดำเนินงานแก้ไขปัญหายาเสพติด พร้อมเผยแพร่ประชาสัมพันธ์ภารกิจกรมคุ้มครองสิทธิและเสรีภาพ ในพื้น
วันจันทร์ที่ 15 กุมภาพันธ์ 2564
ผู้ช่วยรัฐมนตรีประจํากระทรวงยุติธรรม พร้อมคณะ ลงพื้นที่เขตบางกะปิ มอบนโยบายและติดตามผลการดําเนินงานแก้ไขปัญหายาเสพติด พร้อมเผยแพร่ประชาสัมพันธ์ภารกิจกรมคุ้มครองสิทธิและเสรีภาพ ในพื้น
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม พร้อมคณะ ลงพื้นที่เขตบางกะปิ มอบนโยบายและติดตามผลการดําเนินงานแก้ไขปัญหายาเสพติด พร้อมเผยแพร่ประชาสัมพันธ์ภารกิจกรมคุ้มครองสิทธิและเสรีภาพ ในพื้นที่กรุงเทพมหานคร
ในวันพฤหัสบดีที่ ๑๑ กุมภาพันธ์ ๒๕๖๔ เวลา ๑๔.๐๐ น. ณ มัสยิลดารุลอิบาดะห์ (สุเหร่าหัวหมากน้อย) นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย นางสาวฐิติภัสร์ โชติเดชาชัยนันต์ สมาชิกสภาผู้แทนราษฏร เขต ๑๓ นายสุนทร ขื่นศิริผอ.ป.ป.ส.กทม. และคณะ ลงพื้นที่ตรวจเยี่ยมและรับฟังความคิดเห็นของประชาชนต่อการดําเนินงานแก้ไขปัญหายาเสพติด พร้อมร่วมรับฟังรายงานสถานการณ์ปัญหายาเสพติดและผลการดําเนินงานด้านการปราบปรามยาเสพติดในพื้นที่เขตบางกะปิ
สําหรับการลงพื้นที่ในครั้งนี้ นายสามารถ เจนชัยจิตรวนิช รัฐมนตรีประจํากระทรวงยุติธรรม ได้รับฟังปัญหายาเสพติดและผลการดําเนินงานด้านการปราบปรามยาเสพติดในพื้นที่เขตบางกะปิ ๔ ชุมชน ได้แก่ ชุมชนมัจฉา ช.ปานนพภา ชุมชนริมคลองหัวหมากน้อย ซอยริมคลองหัวหมาก ถ.รามคําแหง ๖๐ แยก ๙ ชุมชนวังโสม ช.รามคําแหง (สุขาภิบาล ๓) ด้านหลังหมู่บ้านสวนสน และชุมชนสามัคคีพัฒนา ซ.สามัคคีพัฒนา แยก ๔ ถนนรามคําแหง
พร้อมเผยแพร่ภารกิจในการช่วยเหลือประชาชนที่เดือดร้อน ยากไร้ ไม่ได้รับความเป็นธรรม การอํานวยความยุติธรรมลดความเหลื่อมล้ําให้แก่ประชาชน รับฟังความคิดเห็นของประชาชนต่อการดําเนินงานแก้ไขปัญหายาเสพติดในพื้นที่ด้านการปราบปราม ด้านการป้องกัน ด้านการบําบัดรักษาติดตามช่วยเหลือผู้เสพผู้ติดยาเสพติด และรับมอบแอลกอฮอล์ทําความสะอาดมือ สื่อรณรงค์ ประชาสัมพันธ์ยาเสพติดแก่ชุมชน ทั้งนี้ ปัญหายาเสพติดได้เป็นปัญหาที่เป็นวาระแห่งชาติ ซึ่งพลเอก ประยุทธ์ จันทร์โอชา นายกรัฐมนตรี พลเอก ประวิตร วงษ์สุวรรณ รองนายกรัฐมนตรี และนายสมศักดิ์ เทพสุทิน รัฐมนตรีว่าการกระทรวงยุติธรรม ได้เล็งเห็นปัญหาของยาเสพติดและเห็นควรให้แก้ไขอย่างจริงจังโดยภาครัฐต้องร่วมมือกับชุมชนจึงจะประสบผลสําเร็จอย่างแท้จริง
นอกจากนี้ นายเรืองศักดิ์ สุวารี อธิบดีกรมคุ้มครองสิทธิและเสรีภาพ ได้สร้างการรับรู้เกี่ยวกับการส่งเสริมสิทธิมนุษยชนในชุมชน การช่วยเหลือเยียวยาผู้เสียหายและจําเลยในคดีอาญาตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในดคีอาญา พ.ศ.๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙ รวมถึงการคุ้มครองพยานในคดีอาญา ตามพระราชบัญญัติคุ้มครองพยานในคดีอาญา พ.ศ. ๒๕๔๖ และการไกล่เกลี่ยระงับข้อพิพาท ตามพระราชบัญญัติการไกล่เกลี่ยระงับข้อพิพาท พ.ศ. ๒๕๖๒ และยังได้ขอความร่วมมือไปยังผู้นําชุมชนที่อยู่ภายในพื้นที่บางกะปิ เพื่อแจ้งสิทธิแก่ผู้เสียหายและจําเลยในคดีอาญา เพื่อให้ประชาชนในพื้นที่ดังกล่าวได้รับการคุ้มครอง ดูแลจากรัฐอย่างทั่วถึงและเท่าเทียมกัน
รัฐบาลไทย-ข่าวทำเนียบรัฐบาล-“สมาชิก กอช. ดาวน์โหลดใบแจ้งยอดเงินออมสมาชิกประจำปี ผ่านช่องทางออนไลน์ของ กอช.”
วันจันทร์ที่ 15 กุมภาพันธ์ 2564
“สมาชิก กอช. ดาวน์โหลดใบแจ้งยอดเงินออมสมาชิกประจําปี ผ่านช่องทางออนไลน์ของ กอช.”
กอช.ให้สมาชิกสามารถดาวน์โหลดใบแจ้งยอดเงินออมสมาชิกแบบออนไลน์ (Statement) ประจําปี ได้ 3 ช่องทาง ได้แก่ ไลน์ “@Nsf.th”  แอปพลิเคชัน “กอช.” และเว็บไซต์ “www.nsf.or.th” เพื่อรู้ยอดรวมเงินออมสะสม และใช้เป็นหลักฐานประกอบการยื่นขอลดหย่อนภาษีประจําปี
กองทุนการออมแห่งชาติ หรือ กอช. ให้สมาชิกสามารถดาวน์โหลดใบแจ้งยอดเงินออมสมาชิกแบบออนไลน์ (Statement) ประจําปี ได้ 3 ช่องทาง ได้แก่ ไลน์ “@Nsf.th” แอปพลิเคชัน “กอช.” และเว็บไซต์ “www.nsf.or.th” เพื่อรู้ยอดรวมเงินออมสะสม และใช้เป็นหลักฐานประกอบการยื่นขอลดหย่อนภาษีประจําปี สอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เปิดให้สมาชิกดาวน์โหลดใบแจ้งยอดเงินออมแบบออนไลน์ (Statement) ประจําปี 2563 เพื่ออํานวยความสะดวกให้แก่สมาชิก กอช. ได้ 3 ช่องทางออนไลน์ง่ายๆ ด้วยตัวเอง ผ่านช่องทางไลน์ “@Nsf.th”, แอปพลิเคชัน “กอช.” และ เว็บไซต์ “www.nsf.or.th” เข้าไปที่เมนู E-statement ที่หน้าหลัก จากนั้นกรอกข้อมูลหมายเลขบัตรประจําตัวประชาชน 13 หลัก เลือกเมนู E-statement และดําเนินการตามขั้นตอน
อย่างไรก็ตาม กอช. ได้มีการจัดส่งใบแจ้งยอดเงินออมประจําปี ให้สมาชิกถึงบ้าน และใช้เป็นหลักฐานประกอบการยื่นขอลดหย่อนภาษีประจําปี ตามเงินออมสะสมของสมาชิก ทั้งนี้ สมาชิกสามารถติดตามและส่งเงินออมสะสมได้ได้ที่แอปพลิเคชัน กอช. ได้ทุกวัน หรือ ขอรับสมุดเงินออมสะสมได้ที่ธนาคารออมสินทุกสาขาทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ประมูลของ “ยึดทรัพย์ยาเสพติด” เงินนี้ไปไหน
วันจันทร์ที่ 15 กุมภาพันธ์ 2564
ประมูลของ “ยึดทรัพย์ยาเสพติด” เงินนี้ไปไหน
...
ฮือฮาเป็นอย่างมากกับการประมูล
โมเดลการ์ตูนกว่า 286 รายการที่ถูกยึด
จากคดียาเสพติด ซึ่งการขายทอดตลาดทรัพย์สิน
ที่ไม่เหมาะสมจะเก็บรักษา เป็นกระบวนการ
ตาม พ.ร.บ.การปราบปรามผู้กระทําผิดเกี่ยวกับ
คดียาเสพติด พ.ศ. 2534
.
สําหรับสิ่งของที่ถูกยึดไว้ในคดี
หากมีคําสั่งศาลให้ริบทรัพย์จะตกเป็นของ
กองทุนป้องกันและปราบปรามยาเสพติด
จากนั้นจะเข้าสู่กระบวนการขายทอดตลาด
.
สําหรับเงินที่ได้จากการประมูลนั้น
จะเป็นส่วนสําคัญที่ช่วยลดภาระของรัฐบาล
และนํากลับไปใช้ประโยชน์ในแก้ไขปัญหา
ยาเสพติดของประเทศ 4 ด้านสําคัญ คือ
การป้องกัน การปราบปราม การฟื้นฟู และบุคลากร
.
รวมทั้งเป็นการช่วยเหลือเจ้าหน้าที่
ที่ได้รับบาดเจ็บหรือเสียชีวิต
จากการปฏิบัติหน้าที่อีกด้วย
.
หากประชาชนท่านใดสนใจ
ข่าวขายทอดตลาด สามารถติดตามได้ที่
https://bit.ly/2N74XcB
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากญาติผู้เสียหาย กรณีชาย วัย ๒๕ ปี ถูกกลุ่มคนทำร้ายร่างกายผิดตัว พร้อมเร่งเยียวยาผู้เสียหายและติดตามความคืบหน้าการดำเน
วันจันทร์ที่ 15 กุมภาพันธ์ 2564
เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากญาติผู้เสียหาย กรณีชาย วัย ๒๕ ปี ถูกกลุ่มคนทําร้ายร่างกายผิดตัว พร้อมเร่งเยียวยาผู้เสียหายและติดตามความคืบหน้าการดําเน
เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากญาติผู้เสียหาย กรณีชาย วัย ๒๕ ปี ถูกกลุ่มคนทําร้ายร่างกายผิดตัว พร้อมเร่งเยียวยาผู้เสียหายและติดตามความคืบหน้าการดําเนินคดี ด้านญาติรู้สึกสบายใจหลังทราบความคืบหน้าคดี
เมื่อเวลา ๑๑.๐๐ น. ที่กระทรวงยุติธรรม พ่อนายเอ (นามสมมุติ) วัย ๒๕ ปี เดินทางเข้าร้องเรียนที่ศูนย์ยุติธรรมสร้างสุข กระทรวงยุติธรรม โดยมีว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นผู้รับเรื่อง กรณีนี้สืบเนื่องจากเมื่อวันอังคารที่ ๘ กุมภสพันธ์ ๒๕๖๔ เวลา ๑๘.๔๐ น. นายเอ (นามสมมุติ) ถูกกลุ่มวัยรุ่นประมาณ ๓ - ๔ คนทําร้ายร่างกายใช้อาวุธมีดแทงได้รับบาดเจ็บบริเวณหลังด้านขวา เหตุเกิดบริเวณตลาดนัดแห่งหนึ่งในพื้นที่ ตําบลคลองหก อําเภอคลองหลวง จังหวัดปทุมธานี นอกจากนี้ผู้ก่อเหตุยังใช้อาวุธปืนยิงใส่รถเก๋งได้รับความเสียหายด้วย โดยหลังเกิดเหตุนายเอได้เข้ารักษาตัวที่โรงพยาบาลสายไหม แพทย์วินิจฉัยว่ามีเลือดคั่งในปอด และต้องรักษาตัวในห้องไอซียู ๒ วัน กระทั่งล่าสุดอาการปลอดภัยแล้ว ส่วนทางญาติได้เข้าแจ้งความลงบันทึกประจําวันไว้ที่ สภ.คลองห้าตั้งแต่วันเกิดเหตุ แต่จนถึงขณะนี้คดียังไม่มีความคืบหน้าเท่าที่ควร อีกทั้งพ่อผู้บาดเจ็บยืนยันว่า ลูกชายไม่เคยรู้จักกับกลุ่มผู้ก่อเหตุมาก่อนจึงเชื่อว่าเป็นการทําร้ายร่างกายผิดตัว และทราบว่ากลุ่มผู้ก่อเหตุค่อนข้างมีอิทธิพล โดยทําธุรกิจปล่อยเงินกู้รายใหญ่ในจังหวัดปทุมธานี ทําให้ครอบครัวรู้สึกกังวลในความไม่ปลอดภัย
หลังจากรับเรื่อง ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ได้โทรศัพท์ไปสอบถามความคืบหน้าคดีจากผู้บัญชาการตํารวจภูธรภาค 1 เปิดเผยว่า ขณะนี้ตํารวจสามารถจับกุมผู้ก่อเหตุได้แล้ว และอยู่ในขั้นตอนการดําเนินคดี ส่วนเเนวทางความช่วยเหลือได้มอบหมายให้กรมคุ้มครองสิทธิและเสรีภาพ กระทรวงยุติธรรมเยียวยาค่าใช้จ่ายที่เกี่ยวข้องกับคดี ทั้งค่ารักษาพยาบาลตามจริง และเงินเยียวยาผู้เสียหายในคดีอาญา นอกจากนี้จะส่งเจ้าหน้าที่กรมคุ้มครองสิทธิฯ ลงพื้นที่ไปดูแลเรื่องผู้มีอิทธิพลที่มาข่มขู่ผู้เสียหายด้วย
ทั้งนี้ นายธนกฤต ยังฝากประชาสัมพันธ์ไปยังประชาชนที่ได้รับเดือดร้อนลักษณะนี้ สามารถเข้ามาร้องเรียนได้ที่ศูนย์ยุติธรรมสร้างสุข กระทรวงยุติธรรม (แห่งใหม่) ตามนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม ที่ต้องการช่วยเหลือประชาชนตามนโยบายอย่างเร่งด่วน
ด้านพ่อผู้บาดเจ็บ ได้กล่าวขอบคุณศูนย์ยุติธรรมสร้างสุข และรมว.ยุติธรรม รวมถึงว่าที่ร้อยตรีธนกฤต ที่มารับเรื่องด้วยตัวเอง ทําให้ได้รับความช่วยเหลือรวดเร็วขึ้น และรู้สึกสบายใจที่ได้ทราบความคืบหน้าของคดี จากตอนแรกกังวลเรื่องขั้นตอนการดําเนินคดี และการเเจ้งข้อกล่าวหาของตํารวจที่มีการดําเนินคดีเฉพาะข้อหาทําร้ายร่างกาย แต่ไม่มีข้อหาพยายามฆ่า โดยตนไม่เคยทราบมาก่อนเลยว่ามีศูนย์ยุติธรรมสร้างสุข ที่สามารถจ่ายเงินเยียวยาให้กับผู้เสียหายได้ จึงอยากฝากขอบคุณทุกหน่วยงานที่ให้ความช่วยเหลือในครั้งนี้
********************
รัฐบาลไทย-ข่าวทำเนียบรัฐบาล-อนุมัติ 188.95 ล้าน ชดเชยดอกเบี้ยผู้เก็บข้าว
วันจันทร์ที่ 15 กุมภาพันธ์ 2564
อนุมัติ 188.95 ล้าน ชดเชยดอกเบี้ยผู้เก็บข้าว
...
ช่วงที่ผลผลิตข้าวออกสู่ตลาดจํานวนมาก
ชาวนาต้องเร่งขายข้าว ทําให้โรงสีและตลาดกลาง
ต้องเร่งระบายผลผลิตข้าวออกสู่ตลาดตามไปด้วย
.
ดังนั้นเพื่อช่วยเหลือให้ผู้ประกอบการค้าข้าว
มีสภาพคล่อง สามารถรับซื้อผลผลิตจากชาวนา
เพื่อเก็บรักษาไว้ในสต็อก
และชดเชยค่าเสียโอกาสในการเก็บรักษาข้าว
.
ครม. ได้อนุมัติงบประมาณ 188.95 ล้านบาท
เพื่อชดเชยดอกเบี้ยให้กับผู้ประกอบการค้าข้าว
ที่จะเข้าร่วมโครงการชดเชยดอกเบี้ยฯ
ในการเก็บสต็อกปีการผลิต 2560/61 และ 2561/62
ผ่านธนาคารพาณิชย์หรือธนาคารของรัฐ
ที่ผู้ประกอบการค้าข้าวเป็นลูกค้าอยู่
ตามมูลค่าข้าวเปลือกที่เก็บสต็อกไว้ในอัตรา 3% ต่อปี
และตามระยะเวลาที่เก็บสต็อกไว้ 2 - 6 เดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ธ.ก.ส. ปลื้ม! เกษตรกรให้ความสนใจโครงการชำระดีมีคืนจนวงเงินเกือบเต็ม แนะเร่งชำระภายใน 17 ก.พ.นี้
วันจันทร์ที่ 15 กุมภาพันธ์ 2564
ธ.ก.ส. ปลื้ม! เกษตรกรให้ความสนใจโครงการชําระดีมีคืนจนวงเงินเกือบเต็ม แนะเร่งชําระภายใน 17 ก.พ.นี้
ธ.ก.ส. ปลื้ม! เกษตรกรให้ความสนใจชําระหนี้ตามโครงการชําระดีมีคืนแล้วกว่า 1.39 ล้านราย จนวงเงิน 3,000 ล้านบาทที่เตรียมไว้ใกล้ครบจํานวน แนะให้ผู้ที่มีสถานะหนี้ปกติเร่งชําระหนี้ภายใน 17 ก.พ.นี้ เพื่อรับดอกเบี้ยคืนก่อนยุติโครงการวันที่ 18 ก.พ. 64
ธ.ก.ส. ปลื้ม! เกษตรกรให้ความสนใจชําระหนี้ตามโครงการชําระดีมีคืนแล้วกว่า 1.39 ล้านราย จนวงเงิน 3,000 ล้านบาทที่เตรียมไว้ใกล้ครบจํานวน แนะให้ผู้ที่มีสถานะหนี้ปกติเร่งชําระหนี้ภายใน 17 ก.พ.นี้ เพื่อรับดอกเบี้ยคืนก่อนยุติโครงการวันที่ 18 ก.พ. 64 ด้านลูกค้าที่มีสถานะหนี้ NPL หรือมีดอกเบี้ยค้างชําระเกินกว่า 15 เดือน ยังคงสามารถชําระหนี้ตามโครงการลดภาระหนี้ได้จนถึง 31 มี.ค. 64
นายสุรชัย รัศมี รองผู้จัดการ รักษาการแทนผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่ ธ.ก.ส. ได้มีมาตรการช่วยเหลือเกษตรกรลูกค้า ผู้ประกอบการ และสถาบันเกษตรกรในช่วงสถานการณ์การแพร่ระบาดของเชื้อไวรัสโควิด-19 ผ่านโครงการชําระดีมีคืน วงเงินรวมไม่เกิน 3,000 ล้านบาท สําหรับลูกหนี้ที่มีสถานะหนี้เป็นหนี้ปกติ เพื่อลดภาระหนี้ และโครงการลดภาระหนี้ สําหรับลูกค้าที่มีสถานะหนี้เป็นหนี้ค้างชําระหรือสถานะหนี้ปกติที่มีดอกเบี้ยค้างชําระเกินกว่า 15 เดือน เพื่อเป็นการขอบคุณลูกค้าที่มีประวัติการชําระหนี้ดี รวมถึงช่วยลดความกังวล และสามารถมีเงินกลับคืนเข้าสู่กระเป๋าเพื่อนํามาเป็นค่าใช้จ่ายที่จําเป็น โดยเมื่อชําระหนี้จะได้รับคืนดอกเบี้ยตามประเภทของลูกค้า ซึ่งเริ่มดําเนินโครงการมาตั้งแต่วันที่ 1 ธันวาคม 2563 ที่ผ่านมานั้น
เนื่องจากขณะนี้มีเกษตรกรลูกค้า ผู้ประกอบการ และสถาบันเกษตรกร ให้ความสนใจชําระหนี้ตามโครงการชําระดีมีคืน ถึง ณ วันที่ 9 กุมภาพันธ์ 2564 แล้วกว่า 1.39 ล้านราย ดอกเบี้ยรวมจํานวน 14,348 ล้านบาท โดย ธ.ก.ส. ได้คืนดอกเบี้ยให้ลูกค้าแล้วกว่า 2,363 ล้านบาท ทําให้วงเงินใกล้ครบตามจํานวนที่กําหนดไว้ 3,000 ล้านบาท ธ.ก.ส. จึงแนะนําให้ลูกค้าสถานะปกติเร่งชําระหนี้ เพื่อรับสิทธิประโยชน์ตามโครงการภายในวันที่ 17 กุมภาพันธ์ 2564 โดย ธ.ก.ส. จะปิดโครงการชําระดีมีคืนในวันที่ 18 กุมภาพันธ์ 2564
อย่างไรก็ตาม สําหรับลูกค้าที่ได้รับสิทธิ์ตามโครงการลดภาระหนี้ โดยมีสถานะหนี้ NPL หรือมีดอกเบี้ยค้างชําระเกินกว่า 15 เดือน ซึ่งมีหนี้คงเหลือ ณ วันที่ 31 ตุลาคม 2563 ยังคงสามารถตรวจสอบสิทธิ์และชําระหนี้ตามโครงการ ได้จนถึงวันที่ 31 มีนาคม 2564 โดย ธ.ก.ส. จะนําดอกเบี้ยที่คืนให้มาลดภาระหนี้ด้วยการตัดชําระต้นเงิน และหลังจากตัดชําระหนี้แล้ว มีเงินคงเหลือจะโอนเงินเข้าบัญชีเงินฝากของเกษตรกรในวันถัดไป ซึ่งในกรณีลูกค้าเกษตรกรและบุคคลจะได้รับคืนดอกเบี้ยเงินกู้ในอัตราร้อยละ 20 ของดอกเบี้ยที่ชําระจริง และกรณีกลุ่มบุคคล กลุ่มเกษตรกร สหกรณ์ นิติบุคคล และกองทุนหมู่บ้านและชุมชนเมือง จะได้รับคืนดอกเบี้ยเงินกู้ในอัตราร้อยละ 10 ของดอกเบี้ยที่ชําระจริง ไม่จํากัดวงเงินที่จะคืน ทั้งนี้ สอบถามรายละเอียดเพิ่มเติมได้ที่ Call Center 02 555 0555 LINE Official BAAC Family และ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม เป็นประธานพิธีจุดโคมเทียนแก้ว และมาฆประทีป พระราชทาน
วันเสาร์ที่ 27 กุมภาพันธ์ 2564
ผู้ช่วยรัฐมนตรีประจํากระทรวงวัฒนธรรม เป็นประธานพิธีจุดโคมเทียนแก้ว และมาฆประทีป พระราชทาน
ผู้ช่วยรัฐมนตรีประจํากระทรวงวัฒนธรรม เป็นประธานพิธีจุดโคมเทียนแก้ว และมาฆประทีป พระราชทาน
วันศุกร์ที่ ๒๖ กุมภาพันธ์ ๒๕๖๔ เวลา ๑๔.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานพิธีจุดโคมเทียนแก้ว และมาฆประทีป พระราชทานจาก สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เพื่อน้อมถวายเป็นพุทธบูชา เนื่องในวันมาฆบูชา พุทธศักราช ๒๕๖๔ โดยมี นายไมตรี ไตรติลานันท์ ผู้ว่าราชการจังหวัดฉะเชิงเทรา นางอุทัย พัฒนพิชัย วัฒนธรรมจังหวัดฉะเชิงเทรา เครือข่ายองค์กรทางศาสนา ผู้แทนองค์การมหาชน พุทธศาสนิกชน และเจ้าหน้าที่ที่เกี่ยวข้องเข้าร่วมพิธี ณ วัดวีระโชติธรรมาราม ตําบลคลองหลวงแพ่ง อําเภอเมือง จังหวัดฉะเชิงเทรา
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีเปิดนิทรรศการไหมไทยสู่เส้นทางโลกครั้งที่ ๑๐ และมอบรางวัล "The 2nd Next Big Silk Designer Contest"
วันเสาร์ที่ 27 กุมภาพันธ์ 2564
รองนายกรัฐมนตรี เป็นประธานในพิธีเปิดนิทรรศการไหมไทยสู่เส้นทางโลกครั้งที่ ๑๐ และมอบรางวัล "The 2nd Next Big Silk Designer Contest"
รองนายกรัฐมนตรี เป็นประธานในพิธีเปิดนิทรรศการไหมไทยสู่เส้นทางโลกครั้งที่ ๑๐ และมอบรางวัล "The 2nd Next Big Silk Designer Contest"
วันเสาร์ที่ ๒๗ กุมภาพันธ์ ๒๕๖๔ เวลา ๑๕.๐๐ น. นายวิษณุ เครืองาม รองนายกรัฐมนตรี เป็นประธานในพิธีเปิดนิทรรศการไหมไทยสู่เส้นทางโลกครั้งที่ ๑๐ และมอบรางวัล "The 2nd Next Big Silk Designer Contest" โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายปราโมทย์ ยาใจ อธิบดีกรมหม่อนไหม เอกอัครราชทูตต่างประเทศประจําประเทศไทย นางสาวเพชรรัตน์ สายทอง ผู้ช่วยปลัดกระทรวงวัฒนธรรม อาจารย์ นักศึกษาจากสถาบันต่างๆ แขกผู้มีเกียรติ และสื่อมวลชน เข้าร่วมงาน ณ บริเวณลานอีเดน และลานเซ็นทรัลคอร์ท ชั้น ๑ ศูนย์การค้าเซ็นทรัลเวิร์ล
รัฐบาลไทย-ข่าวทำเนียบรัฐบาล-รัฐบาลเดินหน้าแผนปฏิรูปประเทศ ด้านสิ่งแวดล้อมและทรัพยากรธรรมชาติ ประชาชนเข้าถึงกลไกระงับข้อพิพาทที่เป็นธรรม กฎหมายทันสมัย
วันเสาร์ที่ 27 กุมภาพันธ์ 2564
รัฐบาลเดินหน้าแผนปฏิรูปประเทศ ด้านสิ่งแวดล้อมและทรัพยากรธรรมชาติ ประชาชนเข้าถึงกลไกระงับข้อพิพาทที่เป็นธรรม กฎหมายทันสมัย
รัฐบาลเดินหน้าแผนปฏิรูปประเทศ ด้านสิ่งแวดล้อมและทรัพยากรธรรมชาติ ประชาชนเข้าถึงกลไกระงับข้อพิพาทที่เป็นธรรม กฎหมายทันสมัย
วันที่ 27 ก.พ.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลได้กําหนดให้การปฏิรูประบบยุติธรรมสิ่งแวดล้อมเป็นส่วนหนึ่งของแผนการปฏิรูปประเทศด้านทรัพยากรธรรมชาติและสิ่งแวดล้อม มีเป้าหมายให้ประชาชนสามารถเข้าถึงระบบยุติธรรมสิ่งแวดล้อมซึ่งเป็นกลไกระงับข้อพิพาทด้านสิ่งแวดล้อม และสนับสนุนการพัฒนาที่ยั่งยืน โดยภายในปี 2565 ตั้งเป้าไว้จะต้องมีวิธีพิจารณาคดีสิ่งแวดล้อม และมีบุคลากรที่มีความรู้ความเชี่ยวชาญในกระบวนการยุติธรรมด้านสิ่งแวดล้อมอย่างเพียงพอ เพื่อให้มีระบบสืบสวนสอบสวน ระบบนิติวิทยาศาสตร์ กระบวนการพิจารณาคดี ระบบบังคับคดี การเยียวยาความเสียหาย ตลอดจนการเลือกใช้กระบวนการยุติธรรมเชิงสมานฉันท์เป็นทางเลือก มีบทลงโทษทางแพ่งและอาญาและการเข้าถึงการพิจารณาความได้คล่องตัวมากขึ้น ซึ่งการดําเนินการที่ผ่านมา ประธานศาลฎีกา ประธานศาลปกครองสูงสุด คณะกรรมการปฏิรูปประเทศ รวมถึงหน่วยงานอื่นที่เกี่ยวข้อง ได้ร่วมกันจัดทําร่าง พ.ร.บ.วิธีพิจารณาคดีสิ่งแวดล้อม พ.ศ.... พัฒนากระบวนการพิจารณาคดีสิ่งแวดล้อมให้มีมาตรฐานและเกิดการบังคับใช้กฎหมายสิ่งแวดล้อมได้อย่างมีประสิทธิภาพ
มากไปกว่านั้น ยังได้มีการปรับปรุงกฎหมายเพื่อให้มีความทันสมัยและเท่าที่จําเป็นและไม่ก่อให้เกิดอุปสรรคในการปฎิบัติตามของประชาชน รวมถึงสอดคล้องกับบทบัญญัติและเจตนารมณ์ของรัฐธรรมนูญ การดําเนินการที่ผ่านมาได้มีการปรับปรุงกฎหมายไปแล้ว 13 ฉบับ อาทิ พ.ร.บ.ป่าไม้ พ.ศ. 2562 พ.ร.บ.อุทยานแห่งชาติ พ.ศ. 2562 พ.ร.บ.โรงงาน พ.ศ. 2562 ซึ่งรัฐบาลได้ตั้งเป้าไว้ในปี 2565 จะต้องมีการปรับปรุงหรือพัฒนากฎหมายเพื่อขับเคลื่อนการปฏิรูปในเรื่องนี้ อย่างน้อย 30 ฉบับ โดยเป็นการปรับปรุงกฎหมายเดิม 20 ฉบับ และจัดทํากฎหมายใหม่ 10 ฉบับ
“การปฏิรูประบบยุติธรรมและการปฏิรูปกฎหมายด้านทรัพยากรธรรมชาติและสิ่งแวดล้อม จะทําให้ประเทศไทยมีกฎหมายและระเบียบที่ชัดเจน ทันต่อสถานการณ์และบริบทสังคมที่เปลี่ยนแปลงไป อีกทั้งมีกลไกระงับข้อพิพาทที่เป็นธรรม มีมาตรฐาน นําไปสู่การบังคับใช้กฎหมายสิ่งแวดล้อมได้อย่างมีประสิทธิภาพ” นางสาวรัชดา กล่าว
รัฐบาลไทย-ข่าวทำเนียบรัฐบาล-นายกรัฐมนตรีเร่งรัดแก้ปัญหาการขาดแคลนตู้คอนเทนเนอร์สำเร็จ ทำให้สถานการณ์ดีขึ้นอย่างชัดเจน สภาหอการค้าฯ ภาคเอกชนแสดงความชื่นชม
วันเสาร์ที่ 27 กุมภาพันธ์ 2564
นายกรัฐมนตรีเร่งรัดแก้ปัญหาการขาดแคลนตู้คอนเทนเนอร์สําเร็จ ทําให้สถานการณ์ดีขึ้นอย่างชัดเจน สภาหอการค้าฯ ภาคเอกชนแสดงความชื่นชม
นายกรัฐมนตรีเร่งรัดแก้ปัญหาการขาดแคลนตู้คอนเทนเนอร์สําเร็จ ทําให้สถานการณ์ดีขึ้นอย่างชัดเจน สภาหอการค้าฯ ภาคเอกชนแสดงความชื่นชม
วันที่ 27 ก.พ.64 นายอนุชา บูรพชัยศรี โฆษกประจําสํานักนายกรัฐมนตรีเผย ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้มีข้อสั่งการให้กระทรวงคมนาคม กระทรวงการคลัง กระทรวงพาณิชย์ และหน่วยงานที่เกี่ยวข้อง เร่งแก้ไขปัญหาสถานการณ์ขาดแคลนตู้คอนเทนเนอร์สําหรับส่งออกสินค้า และเร่งพิจารณากําหนดแนวทางการให้ความช่วยเหลือผู้ประกอบการที่ได้รับผลกระทบโดยเร็ว หลังจากภาคเอกชนได้หารือในการประชุม ศบศ. หรือศูนย์บริหารสถานการณ์เศรษฐกิจ โดยนายกรัฐมนตรีได้ให้ความสําคัญต่อเรื่องดังกล่าวเป็นอย่างยิ่ง จนนํามาซึ่งการปรับปรุงระเบียบของกรมเจ้าท่า อํานวยความสะดวกให้เรือใหญ่ที่บรรทุกตู้คอนเทนเนอร์เข้าเทียบท่าเรือที่แหลมฉบังได้สะดวกขึ้น ลดปัญหาการขาดแคลนตู้คอนเทนเนอร์ทําให้สถานการณ์ดีขึ้นอย่างชัดเจน
โดย เมื่อวันที่ 9 ก.พ.64 ที่ผ่านมา กระทรวงคมนาคม โดยกรมเจ้าท่า ได้ออกประกาศกรมเจ้าท่า ที่ 25/2564 เรื่อง กําหนดให้เรือที่มีความยาวมากกว่า 300 เมตร แต่ไม่เกิน 400 เมตรเข้าเทียบท่า สาระสําคัญคือ การกําหนดแนวปฏิบัติให้เรือที่มีความยาวมากกว่า 300 เมตร แต่ไม่เกิน 400 เมตร เข้ามายังประเทศไทยครั้งแรก ณ ท่าเรือแหลมฉบัง จะต้องขออนุญาตจากกรมเจ้าท่า และเมื่อผ่านการพิจารณาแล้วไม่ต้องขออนุญาตอีกภายในระยะเวลา 2 ปี โดยการออกประกาศดังกล่าว คาดว่าจะช่วยให้สามารถนําเรือใหญ่ที่บรรทุกตู้คอนเทนเนอร์เข้ามาเทียบท่าเรือได้เพิ่มขึ้นประมาณ ร้อยละ 20-30 ในเส้นทางหลัก และจะส่งเสริมให้มีการนําตู้เปล่าเข้ามายังประเทศไทยเพิ่มขึ้นเดือนละประมาณ 12,000 ตู้ ช่วยบรรเทาการขาดแคลนตู้สินค้าได้ และยังช่วยให้ค่าระวางเรือในการขนส่งจากประเทศไทยลดลงด้วย ซึ่งในกรณีดังกล่าวนี้รัฐบาลได้รับการชื่นชมจากสภาหอการค้าฯ และภาคเอกชน ที่นายกรัฐมนตรีเล็งเห็นถึงความสําคัญ ตลอดจนความจําเป็นเร่งด่วนในการแก้ไขปัญหา และดําเนินการขับเคลื่อนแนวทางแก้ไขปัญหาอย่างเป็นรูปธรรม
“สภาอุตสาหกรรมแห่งประเทศไทย (สอท.) ยังศึกษาเพิ่มช่องทางการส่งออกแบบไม่ต้องใช้ตู้คอนเทนเนอร์ เช่น เรือสินค้าเทกองเรือ (Bulk cargo) หรือแบบดั้งเดิม (Conventional type) เพื่อเป็นทางเลือกในช่วงที่ตู้สินค้าขาดแคลน ซึ่งนายกรัฐมนตรีมีนโยบายชัดเจนให้หน่วยงานที่เกี่ยวข้องกับกิจการขนส่งทางทะเลทั้งระบบ ปรับปรุงกฎระเบียบต่าง ๆ อํานวยความสะดวกในทุกมิติให้กับผู้ประกอบการ เพื่อรองรับปริมาณการค้าโลกที่จะเพิ่มสูงขึ้นหลังสถานการณ์วิด-19 โลกคลี่คลาย ในปลายปีนี้” โฆษกรัฐบาลกล่าว
รัฐบาลไทย-ข่าวทำเนียบรัฐบาล-ผุดโครงการปลูกพริกซุปเปอร์ฮอท ลุยแจก 100,000 กล้า
วันเสาร์ที่ 27 กุมภาพันธ์ 2564
ผุดโครงการปลูกพริกซุปเปอร์ฮอท ลุยแจก 100,000 กล้า
‘รมช.ประภัตร’ ผุดโครงการปลูกพริกซุปเปอร์ฮอท ลุยแจก 100,000 กล้า นําร่อง จ.นครสวรรค์ ช่วยเกษตรกรสร้างรายได้สู้โควิด-19
วันนี้(27ก.พ.64)นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังลงพื้นที่ตรวจเยี่ยมเกษตรกรในพื้นที่ตําบลหนองกรดและตําบลกลางแดดอําเภอเมืองนครสวรรค์จังหวัดนครสวรรค์ว่ารัฐบาลและกระทรวงเกษตรและสหกรณ์ได้ตระหนักและมีความเป็นห่วงเกษตรกรและประชาชนที่ได้รับผลกระทบจากสภาวะเศรษฐกิจตกต่ําและผลกระทบจากภัยพิบัติทั้งอุทกภัยและภัยแล้งตลอดจนผลกระทบจากการแพร่ระบาดของโรคติดเชื้อไวรัสโคโรนา2019 (covid-19)ในช่วงที่ผ่านมา จึงมีนโยบายเร่งด่วนเพื่อให้ความช่วยเหลือเกษตรกรและประชาชนให้สามารถประกอบอาชีพและสร้างรายได้ดังนั้นเพื่อเป็นการช่วยเหลือเกษตรกรจึงได้ส่งเสริมอาชีพทางเลือกให้เกษตรกรมีรายได้ช่วงภัยแล้ง5อาชีพได้แก่1.ปลูกพริกแดง2.เลี้ยงปลาดุก3.เลี้ยงจิ้งหรีด4.เลี้ยงเป็ดไข่และ5.ไก่ไข่
สําหรับวันนี้ได้นําร่อง“โครงการปลูกพริกซุปเปอร์ฮอทสร้างรายได้สู้โควิด-19”ในพื้นที่ต.หนองกรดและต.กลางแดดจ.นครสวรรค์โดยศูนย์ขยายพันธุ์พืชที่6จังหวัดพิษณุโลกได้ทําการผลิตกล้าพริกเพื่อมอบให้แก่เกษตรกรที่เข้าร่วมโครงการจํานวน200รายกล้าพริกจํานวน100,000กล้าในพื้นที่นําร่อง50ไร่พร้อมทั้งแนะนําและให้ความรู้แก่เกษตรกรเพื่อปลูกในช่วงฤดูแล้งวัตถุประสงค์เพื่อลดพื้นที่การปลูกข้าวนาปรังสลับปรับเปลี่ยนไปปลูกพืชทางเลือกหรือกิจรรมทางการเกษตรที่มีมูลค่าสูงเพื่อเป็นการเสริมรายได้รวมทั้งสร้างโอกาสให้เกษตรกรได้เรียนรู้การเพาะปลูกพืชชนิดอื่นในพื้นที่นาเป็นเกษตรกรรมทางเลือกให้ชาวนาในระยะยาวซึ่งจะเป็นแนวทางหนึ่งในการสร้างรายได้เสริมให้แก่เกษตรกรและจะผลักดันให้เกิดขึ้นในหลายพื้นที่ทั่วประเทศ
ทั้งนี้ได้มอบหมายให้สํานักงานเกษตรจังหวัดนครสวรรค์ประสานเกษตรกรที่สนใจเข้าร่วมซึ่งเป็นการทํางานบูรณาการร่วมกันของหน่วยงานสังกัดกระทรวงเกษตรและสหกรณ์ประกอบด้วยกรมส่งเสริมการเกษตรโดยสํานักงานเกษตรจังหวัดนครสวรรค์กรมพัฒนาที่ดินสํานักงานมาตรฐานสินค้าเกษตรและอาหารแห่งชาติ(มกอช.)ศูนย์ขยายพันธุ์พืชศูนย์ส่งเสริมเทคโนโลยีการเกษตรด้านอารักขาพืชจังหวัดพิษณุโลกธนาคารเพื่อการเกษตรและสหกรณ์การเกษตรองค์การบริหารส่วนตําบลกลางแดดและบริษัทอีสท์เวสท์ซีดจํากัด(ศรแดง)ที่ให้การสนับสนุนปัจจัยการผลิตที่จําเป็นแก่เกษตรกรรวมทั้งการถ่ายทอดความรู้และเทคโนโลยีตลอดจนประสานภาคเอกชนในการรับซื้อผลผลิตของเกษตรกรในราคาที่เป็นธรรม
รัฐบาลไทย-ข่าวทำเนียบรัฐบาล-วธ.เดินหน้าต้านทุจริตในภาครัฐ เปิดฝึกอบรมเครือข่ายเฝ้าระวังและป้องกันการทุจริตทั่วประเทศ
วันอังคารที่ 16 กุมภาพันธ์ 2564
วธ.เดินหน้าต้านทุจริตในภาครัฐ เปิดฝึกอบรมเครือข่ายเฝ้าระวังและป้องกันการทุจริตทั่วประเทศ
วธ.เดินหน้าต้านทุจริตในภาครัฐ เปิดฝึกอบรมเครือข่ายเฝ้าระวังและป้องกันการทุจริตทั่วประเทศ
วธ.เดินหน้าต้านทุจริตในภาครัฐ เปิดฝึกอบรมเครือข่ายเฝ้าระวังและป้องกันการทุจริตทั่วประเทศ ผุดแกนนํานําความรู้ไปวางแผนขยายผล สร้างเครือข่ายการป้องกันและเฝ้าระวังการทุจริตในพื้นที่ชุมชน
เมื่อเร็วๆนี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีเปิดการฝึกอบรมเครือข่ายเฝ้าระวังและป้องกันการทุจริต กระทรวงวัฒนธรรม (วธ.) ผ่านระบบทางไกลVideo Conferenceไปยังสํานักงานวัฒนธรรมจังหวัดทั่วประเทศ โดยมีผู้บริหารกระทรวงวัฒนธรรม (วธ.) และผู้เข้ารับการฝึกอบรม เข้าร่วม ณ ศูนย์ประชุม ชั้น 8 กระทรวงวัฒนธรรม
ปลัดวธ. กล่าวว่า กิจกรรมดังกล่าวมีวัตถุประสงค์เพื่อสร้างความรู้ ความเข้าใจ ให้สามารถคิดแยกแยะประโยชน์ส่วนตนและประโยชน์ส่วนรวม มีจิตพอเพียง มีพฤติกรรมที่ไม่ยอมรับและไม่ทนต่อการทุจริต ควบคู่กับการส่งเสริมการมีส่วนร่วมต่อต้านการทุจริตและประพฤติมิชอบให้กับเครือข่ายของกระทรวงวัฒนธรรม มุ่งหวังให้เครือข่ายฯ เกิดความเชื่อมั่นและศรัทธาต่อการป้องกันและปราบปราบการทุจริตในภาครัฐ รวมถึงให้ความร่วมมือในการสร้างสังคม สร้างวัฒนธรรม และพฤติกรรมที่ซื่อสัตย์สุจริต ซึ่งเป็นไปตามแผนยุทธศาสตร์ชาติ 20 ปี นโยบายรัฐบาล ข้อ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ แผนยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564) และแผนแม่บทส่งเสริมคุณธรรมแห่งชาติฉบับที่ 1 (พ.ศ. 2559-2564) ด้วย
ทั้งนี้ กลุ่มเป้าหมายในการอบรมฯครั้งนี้รวมทั้งสิ้น 400 คน ประกอบด้วย 1) ข้าราชการสํานักงานปลัดกระทรวงวัฒนธรรม ส่วนกลาง และสํานักงานรัฐมนตรี 20 คน 2) ข้าราชการสํานักงานวัฒนธรรมจังหวัดทุกจังหวัด จังหวัดละ 2 คน รวม 152 คน 3) เครือข่ายของกระทรวงวัฒนธรรม จังหวัดละ 3 คน รวม 228 คน โดยได้นิมนต์พระครูปลัดสัมพิพัฒนธีราจารย์ (วีรพล วีรญาโณ) วัดยานนาวา (พระอารามหลวง) กรุงเทพมหานคร และเชิญวิทยากรจากสํานักงาน ป.ป.ช. เป็นผู้บรรยายให้ความรู้แก่ผู้เข้ารับการอบรม
“ขอให้ผู้บริหาร ข้าราชการทั่วประเทศให้ความสําคัญและดําเนินงานด้านการป้องกันและปราบปรามการทุจริตประพฤติมิชอบ ร่วมกันป้องกันผลประโยชน์ทับซ้อนในภาครัฐทุกระดับ รวมถึงการสร้างความรู้ความเข้าใจ ส่งเสริมสนับสนุนให้เครือข่ายของ วธ. เข้ามามีส่วนร่วมในการตรวจสอบเฝ้าระวัง การดําเนินงานของภาคราชการ เพื่อสร้างเครือข่ายให้มีความเข้มแข็ง เชื่อมั่น ศรัทธาต่อการป้องกันและปราบปรามการทุจริตในภาครัฐที่สําคัญขอให้ผู้เข้ารับการอบรมทุกท่านเป็นตัวอย่างแกนนําที่ดีนําความรู้ที่ได้รับไปวางแผนเพื่อขยายผลและสร้างเครือข่ายการป้องกันและเฝ้าระวังการทุจริตในพื้นที่ชุมชนที่รับผิดชอบ เพื่อร่วมกันสร้างสังคมที่ไม่ทนต่อการทุจริตต่อไป”ปลัด วธ. กล่าว
รัฐบาลไทย-ข่าวทำเนียบรัฐบาล-สธ.เตือนวัยทำงาน ส่วนใหญ่ติดเชื้อโควิด 19 ไม่มีอาการ แพร่เชื้อง่ายในวงโต๊ะอาหาร
วันอังคารที่ 16 กุมภาพันธ์ 2564
สธ.เตือนวัยทํางาน ส่วนใหญ่ติดเชื้อโควิด 19 ไม่มีอาการ แพร่เชื้อง่ายในวงโต๊ะอาหาร
กระทรวงสาธารณสุข เผยคลัสเตอร์ รปภ.จุฬานิวาสน์ พบผู้ติดเชื้อ 22 ราย ส่วนใหญ่เป็นวัยทํางานไม่มีอาการ ติดเชื้อจากการรับประทานอาหารร่วมกัน พบจุดสัมผัสเสี่ยงที่เครื่องสแกนนิ้ว แนะล้างมือบ่อยๆงดพูดคุยระหว่างรับประทานอาหาร ช่วยป้องกันโควิด 19 ได้
กระทรวงสาธารณสุข เผยคลัสเตอร์ รปภ.จุฬานิวาสน์ พบผู้ติดเชื้อ 22 ราย ส่วนใหญ่เป็นวัยทํางานไม่มีอาการ ติดเชื้อจากการรับประทานอาหารร่วมกัน พบจุดสัมผัสเสี่ยงที่เครื่องสแกนนิ้ว แนะล้างมือบ่อยๆงดพูดคุยระหว่างรับประทานอาหาร ช่วยป้องกันโควิด 19 ได้ ส่วนใน กทม.เร่งค้นหาเชิงรุกในตลาด/สถานประกอบการ/ชุมชน เพื่อจํากัดวงการแพร่ระบาด
วันนี้ (16 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 72 รายมาจากระบบเฝ้าระวังในโรงพยาบาล 21 ราย ค้นหาเชิงรุกในชุมชน 48 ราย และเดินทางมาจากต่างประเทศ 3 รายรักษาหายเพิ่มขึ้น 680 ราย ทําให้ผู้ติดเชื้อสะสมระลอกใหม่ ตั้งแต่วันที่ 15 ธันวาคม 2563 - 16 กุมภาพันธ์ 2564 มีจํานวน 20,549 ราย หายป่วยสะสม 19,386 ราย ยังอยู่ระหว่างการรักษา 1,141 ราย ไม่มีผู้เสียชีวิตเพิ่ม
นายแพทย์เฉวตสรร กล่าวต่อว่า การระบาดระลอกใหม่ของโควิด 19 ภาพรวมการค้นหาเชิงรุกในพื้นที่ กทม. ตรวจคัดกรองเชิงรุกในสถานที่เสี่ยงการติดเชื้อจํานวน 3 แห่ง ได้แก่ 1.ตลาด ตรวจตั้งแต่วันที่ 18 ธ.ค. 2563 จํานวน 466 ตลาด ตรวจให้กับพ่อค้า แม่ค้า และผู้ที่เกี่ยวข้องกับตลาดกว่า 4 หมื่นคน พบติดเชื้อ 14 ราย คิดเป็นร้อยละ 0.03 เป็นการติดเชื้อแบบประปรายไม่เป็นกลุ่มก้อน 2.ในสถานประกอบการดําเนินการตรวจ ตั้งแต่วันที่ 25 ธ.ค 2563 จํานวน 128 แห่ง ในกลุ่มแรงงานจํานวน 16,177 คน พบติดเชื้อ 65 รายคิดเป็นร้อยละ 0.40 โดยติดเป็นกลุ่มก้อน 5 โรงงาน และ3.ในชุมชนเริ่มตั้งแต่วันที่ 31 ธ.ค. 2563 จํานวน 4,654 คน พบติดเชื้อ 35 ราย คิดเป็นร้อยละ 0.75 ซึ่งทุกแห่งสามารถควบคุมสถานการณ์ได้แล้ว
สําหรับกลุ่มผู้ป่วยยืนยันที่เชื่อมโยงกับ รปภ. จุฬานิวาสน์ พบผู้ติดเชื้อเป็นกลุ่มก้อนจํานวน 22 รายส่วนใหญ่เป็นคนวัยทํางาน และไม่มีอาการ ทีมสอบสวนโรคจึงได้การดําเนินการตรวจค้นหาเชิงรุกที่ศูนย์บริการสุขภาพจุฬาฯจํานวน 862 คน พบผู้ติดเชื้อ 22 ราย และรอผล 165 คน และในตลาดรอบจุฬาฯจํานวน 434 คน ผลไม่พบเชื้อ 334 คน และอยู่ระหว่างรอผล 100 คน ขณะนี้ไม่มีรายงานผู้ป่วยเพิ่มเติม
อย่างไรก็ตาม จากการสอบสวนทําให้เห็นถึงการเชื่อมโยง ซึ่งปัจจัยสําคัญที่ทําให้มีการติดเชื้อ ไม่ใช่จาก 1 คนไปสู่ 1คน แต่เป็นการแพร่ไปในครอบครัว กลุ่มที่พักอาศัยชั้นเดียวกัน กลุ่มที่ทํางานที่มีความใกล้ชิด สนิทสนม รับประทานอาหารร่วมกัน และยังมีการตรวจพบเจอเชื้อที่เครื่องสแกนนิ้ว ถือเป็นจุดเสี่ยงที่ต้องระมัดระวัง แม้จะมีความเสี่ยงน้อยกว่าการรับประทานอาหารร่วมกัน พูดคุย หัวเราะ ใกล้ชิดกัน ก็ไม่ควรประมาท ต้องให้ความสําคัญในเรื่องการล้างมือสม่ําเสมอจะสามารถช่วยหยุดการระบาดเชื้อโควิด 19 ได้อีกทางหนึ่ง
************************** 16 กุมภาพันธ์ 2564
รัฐบาลไทย-ข่าวทำเนียบรัฐบาล-กระทรวงดีอีเอส ร่วมกับ ศูนย์บริการวิชาการแห่งจุฬาลงกรณ์มหาวิทยาลัย จัดสัมมนารับฟังความคิดเห็นเพื่อจัดทำร่างกฎหมายลำดับรอง ภายใต้ พ.ร.บ. คุ้มครองข้อมูลส่วนบุคคล พ.ศ. 2562
วันอังคารที่ 16 กุมภาพันธ์ 2564
กระทรวงดีอีเอส ร่วมกับ ศูนย์บริการวิชาการแห่งจุฬาลงกรณ์มหาวิทยาลัย จัดสัมมนารับฟังความคิดเห็นเพื่อจัดทําร่างกฎหมายลําดับรอง ภายใต้ พ.ร.บ. คุ้มครองข้อมูลส่วนบุคคล พ.ศ. 2562
กระทรวงดีอีเอส ร่วมกับ ศูนย์บริการวิชาการแห่งจุฬาลงกรณ์มหาวิทยาลัย จัดสัมมนารับฟังความคิดเห็นเพื่อจัดทําร่างกฎหมายลําดับรอง ภายใต้ พ.ร.บ. คุ้มครองข้อมูลส่วนบุคคล พ.ศ. 2562
กระทรวงดีอีเอส ร่วมกับ ศูนย์บริการวิชาการแห่งจุฬาลงกรณ์มหาวิทยาลัย จัดสัมมนารับฟังความคิดเห็นเพื่อจัดทําร่างกฎหมายลําดับรอง ภายใต้ พ.ร.บ. คุ้มครองข้อมูลส่วนบุคคล พ.ศ. 2562 (computer) ในรูปแบบออนไลน์ ตั้งแต่วันที่ 15 - 18 ก.พ. 64 จํานวน 7 รอบ โดยมีผู้สนใจลงทะเบียนเข้าร่วมงานล่วงหน้ารวม 1,500 ราย ครอบคลุมผู้เกี่ยวข้องทุกกลุ่ม ได้แก่ กลุ่มการเงิน กลุ่มท่องเที่ยว กลุ่มการผลิตและการค้า กลุ่มสาธารณสุข กลุ่มหน่วยงานของรัฐ​ กลุ่มดิจิทัลและผู้ประกอบการต่างประเทศ (Bilingual session) กลุ่มการศึกษาและภาคประชาชน ทั้งนี้ จะมีการเผยแพร่เอกสารรับฟังความคิดเห็นบนเว็บไซต์ของกระทรวงดีอีเอสในวันศุกร์ที่ 19 ก.พ. 64 พร้อมทั้งเปิดรับข้อเสนอแนะผ่านแบบฟอร์มออนไลน์จนถึงวันที่ 28 ก.พ.64 นี้
การรับฟังความคิดเห็นในครั้งนี้เป็นร่างกฎหมายลําดับรองกลุ่ม 1 ประกอบด้วย
- หลักเกณฑ์และวิธีการขอความยินยอมจากเจ้าของข้อมูลส่วนบุคคล
- การแจ้งวัตถุประสงค์และรายละเอียดในการประมวลผลข้อมูลส่วนบุคคล
- มาตรการคุ้มครองที่เหมาะสมสําหรับการประมวลผลข้อมูลส่วนบุคคลตามมาตรา 26
- หลักเกณฑ์และนโยบายการให้ความคุ้มครองข้อมูลส่วนบุคคลที่ส่งหรือโอนไปยังต่างประเทศ
- การจัดให้มีบันทึกรายการกิจกรรมประมวลผล มาตรการเกี่ยวกับการขอใช้สิทธิในการเข้าถึงของเจ้าของข้อมูลส่วนบุคคล และการแจ้งเหตุละเมิดข้อมูลส่วนบุคคล
- ความมั่นคงปลอดภัยของการประมวลผลข้อมูลส่วนบุคคล
- เจ้าหน้าที่คุ้มครองข้อมูลส่วนบุคคล
- กระบวนการรับเรื่องร้องเรียน และการบังคับทางปกครอง
*****************
รัฐบาลไทย-ข่าวทำเนียบรัฐบาล-เพิ่มวงเงินสนับสนุนพัฒนาคุณภาพผลผลิตข้าว ปีการผลิต 63/64
วันอังคารที่ 16 กุมภาพันธ์ 2564
เพิ่มวงเงินสนับสนุนพัฒนาคุณภาพผลผลิตข้าว ปีการผลิต 63/64
วันอังคารที่ 16 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบเพิ่มกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2563/64 จํานวน 28,000 ล้านบาท ระยะเวลาดําเนินการตั้งแต่เดือนส.ค. 63 – พ.ค. 64 เพื่อลดต้นทุนการผลิตและจูงใจให้เกษตรกรดูแลรักษาข้าวให้มีคุณภาพดี และขายข้าวในราคาสูง ช่วยเพิ่มรายได้ให้มากขึ้น บรรเทาความเดือดร้อนจากสถานการณ์โรคโควิด-19 ให้สามารถดํารงชีพอยู่ได้ โดยเกษตรกรที่ขึ้นทะเบียนกับกรมส่งเสริมการเกษตรในปี 2563/64 ประมาณ 4,500,000 ครัวเรือนทั่วประเทศ จะได้รับเงินช่วยเหลือไร่ละ 500 บาท ครัวเรือนละไม่เกิน 20 ไร่หรือไม่เกิน 10,000 บาท ซึ่ง ธ.ก.ส. จะโอนเงินเข้าบัญชีเงินฝากของเกษตรกรโดยตรง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมสภาผู้แทนราษฎร
วันอังคารที่ 16 กุมภาพันธ์ 2564
การประชุมสภาผู้แทนราษฎร
ญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน เขตดุสิต กรุงเทพฯ
นายกรัฐมนตรีเผยยื่นแจ้งบัญชีทรัพย์สินเพิ่มเติมแก่ ป.ป.ช. ครั้งที่ 2 แล้ว ยืนยันไม่เคยก้าวล่วงกระบวนการยุติธรรม
นายกรัฐมนตรียืนยันส่วนตัวไม่นิยมการพนันใด ๆ เพราะขัดหลักศีลธรรม ศาสนาและข้อห้ามตามกฎหมาย ปัจจุบันนําเทคโนโลยีสมัยใหม่มาใช้เพื่อการสืบสวนสอบสวนทางอาชญากรรมด้วย
นายกรัฐมนตรียืนยันไม่มีส่วนเกี่ยวข้อง กับการเรียกรับผลประโยชน์ที่ผิดกฎหมาย ย้ําเข้าใจและเห็นใจประชาชนที่ต้องเผชิญปัญหาโควิด-19 พร้อมดูแลผู้มีรายได้น้อยทุกคน
นายกรัฐมนตรีขอบคุณสมาชิกสภาผู้แทนราษฎร ที่มีความห่วงใยต่อนายกรัฐมนตรี
นายกรัฐมนตรี ตอบชัด ลุยจับบ่อนทุกพื้นที่ยืนยันไม่รับเงินชั่วๆ ในการอภิปรายไม่ไว้วางใจรัฐมนตรีเป็นรายบุคคล วันที่ 16 กุมภาพันธ์ 2564
การประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน เขตดุสิต กรุงเทพฯ วันที่ 16 กุมภาพันธ์ 2564
นายกฯ ชี้ ใช้ทุกมาตรการเพื่อหยุดบ่อนการพนัน วอนทุกฝ่ายร่วมแก้ปัญหา วันที่ 16 กุมภาพันธ์ 2564
​
รัฐบาลไทย-ข่าวทำเนียบรัฐบาล-นายกรัฐมนตรีเผยยื่นแจ้งบัญชีทรัพย์สินเพิ่มเติมแก่ ป.ป.ช. ครั้งที่ 2 แล้ว ยืนยันไม่เคยก้าวล่วงกระบวนการยุติธรรม
วันอังคารที่ 16 กุมภาพันธ์ 2564
นายกรัฐมนตรีเผยยื่นแจ้งบัญชีทรัพย์สินเพิ่มเติมแก่ ป.ป.ช. ครั้งที่ 2 แล้ว ยืนยันไม่เคยก้าวล่วงกระบวนการยุติธรรม
นายกรัฐมนตรีเผยยื่นแจ้งบัญชีทรัพย์สินเพิ่มเติมแก่ ป.ป.ช. ครั้งที่ 2 แล้ว ยืนยันไม่เคยก้าวล่วงกระบวนการยุติธรรม
วันนี้ (16 ก.พ.64) เวลา 15.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชี้แจงประเด็นการยื่นรายการบัญชีทรัพย์สิน ว่าได้มีการแจ้งรายการบัญชีเพิ่มเติมทรัพย์ต่อ ป.ป.ช. ครั้งที่ 2 ทุกอย่างเปิดเผยได้และยืนยันไม่เคยก้าวล่วงการดําเนินการตามกระบวนการยุติธรรม และไม่มีอํานาจสั่งให้แก้กฎหมาย นายกรัฐมนตรียังกล่าวถึงการใช้ข้อมูลจากสื่อเพื่อกล่าวหาเรียกรับผลประโยชน์นั้นว่า ข้อมูลเหล่านั้นเป็นข้อมูลดิบ ซึ่งต้องไปหาหลักฐาน วัตถุพยาน พยานบุคคล เพื่อนํามาดําเนินการตามกระบวนการตามกฎหมาย เพื่อให้ได้ข้อเท็จจริง ยืนยันนายกรัฐมนตรีไม่ได้เป็นไปตามที่กล่าวอ้างแต่อย่างใด
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่มีส่วนเกี่ยวข้อง กับการเรียกรับผลประโยชน์ที่ผิดกฎหมาย ย้ำเข้าใจและเห็นใจประชาชนที่ต้องเผชิญปัญหาโควิด-19 พร้อมดูแลผู้มีรายได้น้อยทุกคน
วันอังคารที่ 16 กุมภาพันธ์ 2564
นายกรัฐมนตรียืนยันไม่มีส่วนเกี่ยวข้อง กับการเรียกรับผลประโยชน์ที่ผิดกฎหมาย ย้ําเข้าใจและเห็นใจประชาชนที่ต้องเผชิญปัญหาโควิด-19 พร้อมดูแลผู้มีรายได้น้อยทุกคน
นายกรัฐมนตรียืนยันไม่มีส่วนเกี่ยวข้องกับการเรียกรับผลประโยชน์ที่ผิดกฎหมาย ย้ําเข้าใจและเห็นใจประชาชนที่ต้องเผชิญปัญหาโควิด-19 พร้อมดูแลผู้มีรายได้น้อยทุกคน
วันนี้ (16 ก.พ.64) เวลา 15.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ยืนยันไม่มีส่วนเกี่ยวข้องกับการเรียกรับผลประโยชน์ที่ผิดกฎหมาย โดยรับแต่สิทธิประโยชน์ตามกฎหมายเท่านั้น ยืนยันว่าวันนี้รัฐบาลดูแลคนไทยทุกคนที่มีรายได้น้อย เข้าใจและเห็นใจประชาชนที่ต้องเผชิญปัญหาโควิด-19 โดยนายกฯ กล่าวว่ารักคนไทยทั้ง 67 ล้านคน ไม่ว่าใครจะไม่รักนายกฯ ก็ตาม เพราะทุกคนอยู่ในแผ่นดินไทย
นายกรัฐมนตรียังแสดงความยินดีที่ได้ร่วมประชุมสภาในวันนี้ เพราะเป็นโอกาสดีที่ทั้งสองฝ่ายจะได้ร่วมมือกันทํางานเพื่อประเทศชาติและประชาชน แม้จะเป็นการอภิปรายไม่ไว้วางใจก็ตาม ก็พร้อมจะชี้แจงข้อเท็จจริงให้ประชาชนทางบ้านได้ฟังและคิด โดยขอประชาชน ฟัง คิด และเชื่ออย่างมีเหตุผล นายกรัฐมนตรียืนยันว่า ไม่เคยออกนอกกรอบของระเบียบ ข้อกําหนด และระมัดระวังการทํางานอย่างที่สุด โดยในการทํางานนายกรัฐมนตรีจะเป็นผู้มอบนโยบาย สั่งการหน่วยงานให้ไปปฏิบัติ มีการรับผิดชอบขับเคลื่อนงานตามลําดับชั้น และย้ําการใช้จ่ายงบประมาณต้องเป็นไปอย่างคุ้มค่า ไม่ให้มีการทุจริตผิดกฎหมาย โครงการใดที่มีปัญหาก็สั่งให้ทบทวน ในช่วงหนึ่งของการชี้แจง นายกรัฐมนตรียังร้องขอให้สมาชิกสภาผู้แทนราษฎรในฐานะข้าราชการการเมือง หากรู้ว่ามีการกระทําผิดกฎหมาย ต้องแจ้งความเพื่อดําเนินคดี ต้องไม่ปล่อยปละละเลย เพราะทุกเรื่องต้องร่วมมือกันทั้งหมด
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันส่วนตัวไม่นิยมการพนันใด ๆ เพราะขัดหลักศีลธรรม ศาสนาและข้อห้ามตามกฎหมาย ปัจจุบันนำเทคโนโลยีสมัยใหม่มาใช้เพื่อการสืบสวนสอบสวนทางอาชญากรรมด้วย
วันอังคารที่ 16 กุมภาพันธ์ 2564
นายกรัฐมนตรียืนยันส่วนตัวไม่นิยมการพนันใด ๆ เพราะขัดหลักศีลธรรม ศาสนาและข้อห้ามตามกฎหมาย ปัจจุบันนําเทคโนโลยีสมัยใหม่มาใช้เพื่อการสืบสวนสอบสวนทางอาชญากรรมด้วย
นายกรัฐมนตรียืนยันส่วนตัวไม่นิยมการพนันใด ๆ เพราะขัดหลักศีลธรรม ศาสนาและข้อห้ามตามกฎหมาย ปัจจุบันนําเทคโนโลยีสมัยใหม่มาใช้เพื่อการสืบสวนสอบสวนทางอาชญากรรมด้วย
วันนี้ (16 ก.พ.64) เวลา 15.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ยืนยันกํากับเจ้าหน้าที่ตํารวจและฝ่ายปกครอง เข้มงวดการเล่นพนันทุกรูปแบบ เพราะขัดต่อกฎหมาย ต่อหลักศีลธรรมและศาสนา การตกเป็นทาสการพนันก่อให้เกิดความเสียหายอย่างมาก หากพบว่ามีการกระทําผิดในท้องที่ใด เจ้าหน้าที่ตํารวจต้องรับผิดชอบ
นายกรัฐมนตรีย้ําว่า รัฐบาลจึงต้องมีความเข้มงวด กวดขัน เพื่อกวาดล้างการพนันทั้งออนไลน์และออฟไลน์ พร้อมแต่งตั้งกองบัญชาการตํารวจสืบสวนสอบสวนอาชญากรรมทางเทคโนโลยี เพื่อรับผิดชอบการพนันออนไลน์โดยเฉพาะเพื่อรับมือกับสถานการณ์ที่เปลี่ยนแปลงไป สถิติการจับกุมผู้กระทําความผิดในช่วง 3 ปีที่ผ่านมา ตั้งแต่ปี 2561 – 2563 มีการจับกุมผู้กระทําผิดแล้ว 35,000 คดี ผู้ต้องหากว่า 74,000 – 98,000 ราย ในช่วงที่มีการระบาดของโรคโควิด-19 การรวมตัวกันเพื่อเล่นพนันในบ่อนจะส่งผลให้เกิดการแพร่ระบาดมากยิ่งขึ้น ซึ่งได้มอบนโยบายแก่สํานักงานตํารวจแห่งชาติให้ดําเนินการอย่างเข้มงวด โดยที่ผ่านมาได้แต่งตั้งคณะกรรมการตรวจสอบข้อเท็จจริงเพื่อสืบหาเจ้าหน้าที่ทุกลําดับชั้นที่มีส่วนรู้เห็น ได้รับผลประโยชน์ หรือปล่อยปะละเลยให้เกิดการเล่นพนันในพื้นที่หรือไม่ ซึ่งได้มีการดําเนินคดีแล้ว 51 ราย รวมถึงสืบหานายทุนที่อยู่เบื้องหลังและเครือข่ายการพนัน
ในโอกาสนี้ นายกรัฐมนตรียืนยันว่าตนไม่ได้รับผลประโยชน์ วอนอย่าหมิ่นประมาท และบริหารราชการโดยใช้หลักนิติรัฐ เจ้าหน้าที่ตํารวจและเจ้าพนักงานฝ่ายปกครองต้องมีการปฏิบัติหน้าที่อย่างรอบคอบ มีพยานหลักฐาน พิสูจน์ข้อเท็จจริงให้ได้ รวมทั้งได้แต่งตั้งคณะกรรมการตรวจสอบการกระทําความผิดกรณีสถานที่การเล่นการพนันที่ทําให้เกิดการแพร่ระบาดของโรคโควิด-19 เพื่อดําเนินคดีแก่ผู้ต้องสงสัยกระทําความผิดในภาคตะวันออกแล้ว และขอความร่วมมือจากทุกคนเพื่อแจ้งเบาะแสผ่านสายตรงถึงนายกรัฐมนตรีได้ในหลายช่องทางเพื่อเป็นเบาะแสนําไปสู่การจับกุม
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ชี้แจงการแต่งตั้งข้าราชการตำรวจ ดำเนินการอย่างโปร่งใสตามกระบวนการทางกฎหมายทุกขั้นตอน พร้อมขอความเป็นธรรมและให้กำลังใจแก่ข้าราชการตำรวจด้วย
วันอังคารที่ 16 กุมภาพันธ์ 2564
นายกฯ ชี้แจงการแต่งตั้งข้าราชการตํารวจ ดําเนินการอย่างโปร่งใสตามกระบวนการทางกฎหมายทุกขั้นตอน พร้อมขอความเป็นธรรมและให้กําลังใจแก่ข้าราชการตํารวจด้วย
นายกฯ ชี้แจงการแต่งตั้งข้าราชการตํารวจ ดําเนินการอย่างโปร่งใสตามกระบวนการทางกฎหมายทุกขั้นตอน พร้อมขอความเป็นธรรมและให้กําลังใจแก่ข้าราชการตํารวจด้วย
วันนี้ (16 ก.พ.64) เวลา 19.15 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ถึงกรณีการแต่งตั้งและการดําเนินการทางวินัยของข้าราชการตํารวจ ดังนี้
นายกรัฐมนตรีชี้แจงกรณีการแต่งตั้งข้าราชการตํารวจว่า เป็นไปตามกระบวนการและการกลั่นกรองทางกฎหมาย ตามพระราชบัญญัติตํารวจที่เกี่ยวข้องทั้งหมด โดยการแต่งตั้งมีทั้งหมด 3 ระดับ ดังต่อไปนี้ 1.ยศชั้นนายพล ผู้บังคับการและพลตํารวจตรีขึ้นไป 2.ยศต่ํากว่านายพล ระดับรองผู้บัญชาการหรือผู้กํากับ พันตํารวจเอกพิเศษและพันตํารวจเอก 3.ยศระดับรองผู้กํากับ พันตํารวจโทลงมา ยืนยันว่า ด้วยกระบวนการตามขั้นตอนของกฎหมายที่เกี่ยวข้องและการกลั่นกรองตามลําดับ จึงทําให้ไม่สามารถมีการแต่งตั้งโดยมิชอบได้หรือแต่งตั้งโดยเกิดจากการเรียกรับผลประโยชน์ได้ และแม้ว่านายกรัฐมนตรีจะเป็นประธานการประชุม ก.ตร. แต่มีการประกาศอาวุโส และเสนอชื่อผู้เหมาะสมตามกระบวนการมาก่อนแล้ว
นายกรัฐมนตรียังเผยถึงการดําเนินการทางวินัยของข้าราชการตํารวจ ได้มีการดําเนินการอย่างต่อเนื่อง โดยในปี 2563 สํานักงานตํารวจแห่งชาติได้พิจารณาดําเนินการทางวินัยกับข้าราชการตํารวจ ได้แก่
1.ดําเนินการทางวินัยอย่างไม่ร้ายแรง จํานวน 1,873 ราย แยกตามลําดับโทษ ได้แก่ ภาคทัณฑ์ ทัณฑ์กรรม กักยาม กักขัง ตัดเงินเดือน ซึ่งส่วนใหญ่พบเป็นกรณีละเว้นหน้าที่ดําเนินการไม่เกิน 15 วัน ประพฤติตนไม่สมควรและใช้กริยาวาจาไม่สุภาพ ไม่เอาใจใส่หน้าที่ ไม่บํารุงรักษาสิ่งของหลวง สอบสวนเพิ่มเติมล่าช้า
2.ดําเนินการทางวินัยอย่างร้ายแรง จํานวน 400 ราย แยกตามลําดับโทษ ได้แก่ ปลดออกจากราชการ 51 ราย ไล่ออกจากราชการ 259 ราย ให้ออกจากราชการ 48 ราย สาเหตุจากการขาดคุณสมบัติและหย่อนความสามารถ ทั้งนี้ พฤติการณ์ส่วนใหญ่พบว่าเป็นการละทิ้งราชการเกินกว่า 15 วัน การเกี่ยวข้องกับยาเสพติด การทุจริตในหน้าที่ ทําสํานวนคดีอาญาล่าช้าจนทําให้เกิดความเสียหายอย่างร้ายแรง เป็นต้น
อย่างไรก็ตาม ได้มีการตั้งคณะกรรมการยื่นอุทรณ์ด้วยเพื่อให้ข้าราชการได้มีโอกาสชี้แจงข้อเท็จจริง ซึ่งทางรัฐบาลได้มีการประชุมติดตามอย่างต่อเนื่องผ่านทางคณะกรรมการและอนุกรรมการต่าง ๆ
นอกจากนี้ นายกรัฐมนตรีได้กล่าวเพิ่มเติมถึงส่วนของมาตรการและเสริมสร้างความประพฤติและวินัยของข้าราชการตํารวจ ซึ่งมีการออกคําสั่งเมื่อวันที่ 1 ตุลาคม 2537 ให้ข้าราชการตํารวจประพฤติตนให้เหมาะสมและให้ผู้บังคับบัญชากํากับดูแล มีหนังสือกวดขันเกี่ยวกับความประพฤติและให้ปฏิบัติตามระเบียบวินัย มีการออกกฎ ก.ตร. เพิ่มเติม ซึ่งดําเนินการอย่างครอบคลุมจวบจนปัจจุบัน
ทั้งนี้ ขอให้ทุกฝ่ายให้ความเป็นธรรมและให้กําลังใจแก่ข้าราชการตํารวจที่มีกว่า 200,000 คนด้วย แม้อาจพบบางส่วนที่ประพฤติตนไม่เหมาะสม ซึ่งไม่อยากให้โทษองค์กรทั้งหมด เนื่องจากเป็นเรื่องส่วนบุคคล เป็นปัญหาที่ประสบทุกองค์กร ซึ่งต้องดูแลและให้แนวทางปฏิบัติที่เหมาะสมร่วมกันเพื่อแก้ไขปัญหาด้วย
รัฐบาลไทย-ข่าวทำเนียบรัฐบาล-นายกรัฐมนตรีฝากไปยัง ส.ส.ช่วยเตือนประชาชนในพื้นที่ หากพบเห็นการเล่นการพนันแจ้งเบาะแสตรงถึงนายกรัฐมนตรี สายด่วนรัฐบาลโทร 1111
วันอังคารที่ 16 กุมภาพันธ์ 2564
นายกรัฐมนตรีฝากไปยัง ส.ส.ช่วยเตือนประชาชนในพื้นที่ หากพบเห็นการเล่นการพนันแจ้งเบาะแสตรงถึงนายกรัฐมนตรี สายด่วนรัฐบาลโทร 1111
นายกรัฐมนตรีฝากไปยัง ส.ส.ช่วยเตือนประชาชนในพื้นที่ หากพบเห็นการเล่นการพนันแจ้งเบาะแสตรงถึงนายกรัฐมนตรี สายด่วนรัฐบาลโทร 1111
วันนี้ (16 ก.พ.64) เวลา 18.05 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล นายกรัฐมนตรีและรัฐมนตรีว่าการกระทรวงกลาโหมยืนยันรัฐบาลจะดําเนินการทุกขั้นตอนกับอยู่เบื้องหลังและเจ้าของบ่อน รวมทั้งจะมีการยึดทรัพย์ ขอให้ติดตามผลสําเร็จหลายคดีในเร็วๆ นี้
โอกาสนี้ นายกรัฐมนตรีย้ํารัฐบาลให้ความสําคัญกับนโยบายป้องกัน ปราบปรามการกระทําผิดเกี่ยวกับอบายมุข ที่ผ่านมาสํานักงานตํารวจแห่งชาติ และกระทรวงมหาดไทยเพิ่มความเข้มข้นขึ้นในการดําเนินการทุกพื้นที่ ขอฝากไปยังสมาชิกสภาผู้แทนราษฎรช่วยเตือนประชาชนในพื้นที่ หากพบเห็นการเล่นการพนันขอให้แจ้งมายังเจ้าหน้าที่ แจ้งเบาะแสตรงถึงนายกรัฐมนตรี สายด่วนรัฐบาลโทร 1111 ตู้ไปรษณีย์ทําเนียบรัฐบาล 1111 เว็บไซต์ www.1111.go.th mobile application psc 1111 รับบริการประชาชน 1111 ทําเนียบรัฐบาล นายกรัฐมนตรียังย้ําชัดว่า รัฐบาลใช้ทุกมาตรการอย่างเข้มงวดสําหรับการแพร่ระบาดของโรคโควิด-19 ในบ่อนการพนัน
นายกรัฐมนตรียังกล่าวถึงความคืบหน้ากรณีบ่อนพระราม 3ว่า ได้ดําเนินการต่อผู้ที่กระทําความผิดยังเคร่งครัด มีการดําเนินคดีต่อผู้ต้องหา 22 รายและมีการดําเนินคดีพิพากษาไปแล้ว บางคดีอยู่ระหว่างการดําเนินการสําหรับคดีที่ทําให้มีผู้เสียชีวิตนั้นก็ได้ดําเนินคดีต่อผู้ต้องหาที่มีชีวิตอยู่ในข้อหาร่วมกันฆ่าผู้อื่นและมีอาวุธปืนโดยไม่ได้รับอนุญาต รวมทั้งมีการดําเนินการสอบสวน รวบรวมสํานวนส่งพนักงานอัยการ และอัยการได้ยื่นฟ้องต่อศาลยุติธรรมตั้งแต่ตุลาคม 2563 ปัจจุบันอยู่ในระหว่างการพิจารณาคดีของศาล ส่วนผู้ที่เกี่ยวข้องกับผู้ต้องหานั้น อยู่ระหว่างการสืบสวนสอบสวน ซึ่งต้องดําเนินการเป็นขั้นตอนต่อไป
ระหว่างการชี้แจ้งในรัฐสภานั้น นายกรัฐมนตรีเผยกรณี โควิด-19 มีการแพร่ระบาดจากสนามมวยนั้นว่า ขณะนั้นการแพร่ระบาดอยู่ในระยะต้น รัฐบาลสามารถควบคุมการแพร่ระบาดได้ ส่งผลให้เกิดแนวปฏิบัติตามมาอีกมากมาย ทําให้รัฐบาลสามารถควบคุมจํานวนการแพร่ระบาดได้ดี ยอมรับว่า หลายอย่างป็นประสบการณ์และบทเรียน แต่ทั้งหมดเป็นความรับผิดชอบของรัฐบาลในการแก้ไขปัญหา เช่นเดียวกับการแพร่ระบาดโควิด-19 ในบ่อน เป็นการแพร่ระบาดที่เกิดขึ้นในบริเวณที่มีคนชุมนุมจํานวนมาก ซึ่งรัฐบาลพร้อมดําเนินคดีกับการการเล่นพนันผิดกฎหมาย รวมทั้งการโยกย้ายเจ้าหน้าที่ในบริเวณที่มีการทําผิดกฎหมายเพื่อให้เกิดการสอบสวน การลงโทษ และไม่ให้มีผลทางคดี ที่ผ่านมามีการรายงานการลงโทษทุกเดือนผ่านคณะกรรมการข้าราชการตํารวจ (ก.ตร.) ด้วย
รัฐบาลไทย-ข่าวทำเนียบรัฐบาล-นายกรัฐมนตรีขอบคุณสมาชิกสภาผู้แทนราษฎร ที่มีความห่วงใยต่อนายกรัฐมนตรี
วันอังคารที่ 16 กุมภาพันธ์ 2564
นายกรัฐมนตรีขอบคุณสมาชิกสภาผู้แทนราษฎร ที่มีความห่วงใยต่อนายกรัฐมนตรี
นายกรัฐมนตรีขอบคุณสมาชิกสภาผู้แทนราษฎร ที่มีความห่วงใยต่อนายกรัฐมนตรี
วันนี้ (16 ก.พ.64) เวลา 17.25 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล โอกาสนี้ นายกรัฐมนตรีขอบคุณสมาชิกสภาผู้แทนราษฎรที่มีความห่วงใยต่อนายกรัฐมนตรีสําหรับข้อกล่าวหาต่าง ๆ ที่สมาชิกสภาผู้แทนราษฎรได้ยกขึ้นมาอภิปราย อยู่ระหว่างการพิจารณาขององค์กรตรวจสอบอิสระ องค์กรปราบปรามทุจริตแล้ว ทั้ง ป.ป.ช. ศาลรัฐธรรมนูญ ทุกอย่างชัดเจนอยู่แล้ว นายกรัฐมนตรียังเผยว่า สังเกตตนเองเช่นกันว่าผอมลงและดูเหมือนสูงขึ้น ซึ่งก็ขอฝากความห่วงใยถึง ส.ส.ผู้อภิปรายด้วยเช่นกัน
โอกาสนี้ นายกรัฐมนตรีได้มอบหมายให้รองนายกรัฐมนตรี นายวิษณุ เครืองาม ชี้แจงถึงรายละเอียด โดยรองนายกรัฐมนตรีเผยถึงประมวลรัษฎากร อนุมาตรา 6 ที่ระบุไว้ว่าเงินได้ที่ราชการจ่ายให้เป็นค่าเช่าบ้าน หรือ เงินที่คํานวณได้จากมูลค่าของการได้อยู่บ้านที่ทางราชการให้อยู่โดยไม่เสียค่าเช่า เงินช่วยการศึกษาบุตร ช่วยเหลือบุตร เบี้ยกันดาร เงินยังชีพ เงินค่าอาหารทําการนอกเวลา จะไม่ถูกนํามาคํานวณในฐานะที่เป็นเงินได้พึงประเมิน รองนายกรัฐมนตรีย้ําว่าเป็นการให้ข้อมูลทางกฎหมายเพื่อความถูกต้อง
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การเปิดใช้งานเว็บไซต์ศูนย์รวมความรู้ทางการเงินเพื่อคนไทย www.รู้เรื่องเงิน.com
วันอังคารที่ 16 กุมภาพันธ์ 2564
การเปิดใช้งานเว็บไซต์ศูนย์รวมความรู้ทางการเงินเพื่อคนไทย www.รู้เรื่องเงิน.com
สศค.ร่วมกับหน่วยงานภาครัฐและหน่วยงานที่เกี่ยวข้อง ที่มีพันธกิจด้านการส่งเสริมความรู้ทางการเงินให้กับประชาชน รวม 12 หน่วยงาน จัดทําเว็บไซต์ www.รู้เรื่องเงิน.com ซึ่งเป็นเว็บศูนย์รวมข้อมูล ความรู้ แนวคิดและวิธีการพัฒนาทักษะพื้นฐานทางการเงินสําหรับ ปชช.
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง เปิดเผยว่า สํานักงานเศรษฐกิจการคลัง (สศค.) ได้ร่วมกับหน่วยงานภาครัฐและหน่วยงานที่เกี่ยวข้อง ที่มีพันธกิจด้านการส่งเสริมความรู้ทางการเงินให้กับประชาชน รวม 12 หน่วยงาน จัดทําเว็บไซต์ www.รู้เรื่องเงิน.com (เว็บไซต์ฯ) ซึ่งเป็นเว็บศูนย์รวม (Web Portal) ข้อมูล ความรู้ แนวคิดและวิธีการพัฒนาทักษะพื้นฐานทางการเงินสําหรับประชาชนในด้านต่าง ๆ ที่เชื่อมโยงจากเว็บไซต์ของหน่วยงานดังกล่าวข้างต้น เพื่อสร้างฐานช่องทาง (Platform) ให้ประชาชนทุกช่วงวัย หลากหลายอาชีพรวมถึงผู้ประกอบการ สามารถเข้าถึงข้อมูลและข่าวสารทางการเงินที่เชื่อถือได้ สะดวก ในแหล่งเดียว ซึ่งจะช่วยสนับสนุนการเรียนรู้และพัฒนาทักษะทางการเงินด้วยตนเองของประชาชน รวมถึงรองรับแนวทางการพัฒนาทักษะทางการเงินของกระทรวงการคลังและหน่วยงานที่เกี่ยวข้องในอนาคตด้วย
การจัดทําเว็บไซต์ฯ ดังกล่าวเป็นหนึ่งในโครงการภายใต้แผนงานด้านการพัฒนาทักษะทางการเงิน (Financial Literacy) ของแผนพัฒนาตลาดทุนไทย ปี 2560-2564 โดยความร่วมมือระหว่างหน่วยงานภาครัฐ และหน่วยงานที่เกี่ยวข้อง รวม 12 แห่ง ประกอบด้วย สศค. กระทรวงการคลัง ซึ่งเป็นหน่วยงานกลางในการกําหนดนโยบายและแนวทางการจัดทําเว็บไซต์ฯ และบูรณาการการดําเนินการระหว่างหน่วยงานที่เกี่ยวข้อง สํานักงานคณะกรรมการกํากับหลักทรัพย์และตลาดหลักทรัพย์ ซึ่งได้รับมอบหมายให้จัดทําและเป็นผู้ดูแลเว็บไซต์ฯ (Web Master) ให้มีข้อมูลถูกต้องและทันสมัย ธนาคารแห่งประเทศไทย สํานักงานคณะกรรมการกํากับและส่งเสริมการประกอบธุรกิจประกันภัย ตลาดหลักทรัพย์แห่งประเทศไทย สํานักงานประกันสังคม ธนาคารเพื่อการเกษตรและสหกรณ์การเกษตร ธนาคารออมสิน ธนาคารพัฒนาวิสาหกิจขนาดกลางและขนาดย่อมแห่งประเทศไทย กองทุนบําเหน็จบํานาญข้าราชการ กองทุนการออมแห่งชาติ และบริษัท ข้อมูลเครดิตแห่งชาติ จํากัด ซึ่งร่วมกันจัดทําเว็บไซต์ฯ โดยแต่ละหน่วยงานจะรับผิดชอบเนื้อหาและข้อมูลในส่วนที่เกี่ยวข้องในฐานะเจ้าของข้อมูล ทั้งนี้ การพัฒนาทักษะทางการเงินเป็นวาระแห่งชาติที่กระทรวงการคลังและหน่วยงานข้างต้นให้ความสําคัญและดําเนินการมาอย่างต่อเนื่อง
สศค. และหน่วยงานผู้จัดทําเว็บไซต์ฯ ทั้ง 12 หน่วยงาน จึงขอเชิญชวนประชาชนทุกช่วงวัย ตั้งแต่วัยเรียนไปจนถึงวัยเกษียณ เข้าศึกษาค้นคว้าข้อมูลและความรู้ทางการเงินในเว็บไซต์ www.รู้เรื่องเงิน.com ซึ่งครอบคลุมความรู้ทางการเงินหลากหลายมิติ เช่น การบริหารจัดการการเงินส่วนบุคคล การออมเผื่อฉุกเฉินและการเกษียณ การทําเงินออมให้งอกเงยด้วยการลงทุน ความสําคัญของการประกันภัย ผลิตภัณฑ์และบริการทางการเงินที่เหมาะสมกับตน การจัดการภาษี มาตรการทางการเงินภาครัฐ เทคโนโลยีและภัยกลโกงทางการเงินรวมถึงช่องทาง
แจ้งเบาะแสและติดต่อกับหน่วยงานภาครัฐโดยตรง เป็นต้น เพื่อเป็นอีกหนึ่งเครื่องมือในการเรียนรู้และพัฒนาทักษะทางการเงินด้วยตนเอง โดยสามารถเลือกสืบค้นได้ทั้งตามช่วงวัย สาขาอาชีพ และตามหัวข้อที่สนใจ
สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3639
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากผู้เสียหาย กรณีถูกห้างหุ้นส่วนจำกัด วันเจอร์เนรัลด์ สโตร์ หลอกลวงให้เสียทรัพย์
วันอังคารที่ 16 กุมภาพันธ์ 2564
เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากผู้เสียหาย กรณีถูกห้างหุ้นส่วนจํากัด วันเจอร์เนรัลด์ สโตร์ หลอกลวงให้เสียทรัพย์
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องราวร้องขอความเป็นธรรมจากตัวแทนของกลุ่มผู้เสียหาย กรณีถูกฉ้อโกงจาก ห้างหุ้นส่วนจํากัด วันเจอร์เนรัลด์ สโตร์ ในการซื้อขายอสังหาริมทรัพย์
ในวันอังคารที่ ๑๖ กุมภาพันธ์ ๒๕๖๔ เวลา ๑๑.๐๐ น. ณ ห้องแถลงข่าว ๒ - ๐๑ กระทรวงยุติธรรม ถนนแจ้งวัฒนะ เขตหลักสี่ กรุงเทพมหานครว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องราวร้องขอความเป็นธรรมจากตัวแทนของกลุ่มผู้เสียหายกรณีถูกฉ้อโกงจาก ห้างหุ้นส่วนจํากัด วันเจอร์เนรัลด์ สโตร์ ในการซื้อขายอสังหาริมทรัพย์ เช่น บ้านเดี่ยว คอนโดมิเนียม รวมถึงรถยนต์ โดยเบื้องต้นมีผู้เสียหาย จํานวน ๑๕๐ คน ซึ่งเดินทางมายื่นเรื่อง จํานวน ๔๐ คน มูลค่าความเสียหายกว่า ๑๐๐ ล้านบาท หลังจากรับเรื่อง เลขานุการรัฐมนตรีว่าการกระทรวงยุติธรรมได้ประสานไปยังกรมสอบสวนคดีพิเศษ เพื่อให้เข้ามาตรวจสอบกรณีดังกล่าวว่าเข้าเกณฑ์เป็นคดีพิเศษหรือไม่ โดยจะได้เร่งรัดให้ความช่วยเหลือต่อไป ทั้งนี้ ว่าที่ร้อยตรีธนกฤต ยังฝากประชาสัมพันธ์ไปยังประชาชนที่ได้รับเดือดร้อนลักษณะนี้ สามารถเข้ามาร้องเรียนได้ที่ศูนย์ยุติธรรมสร้างสุข กระทรวงยุติธรรม (แห่งใหม่) หรือศูนย์ยุติธรรมจังหวัด ตามนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม ที่ต้องการช่วยเหลือประชาชนตามนโยบายอย่างเร่งด่วน